নগাঁও জিলাৰ বটদ্ৰবাৰ ধনীয়াভেটিত আৰক্ষীয়ে অভিযান চলাই আজি এটা কুখ্যাত অপৰাধীক কৰায়ত্ত কৰিবলৈ সক্ষম হয়। এই ঘটনাক কেন্দ্ৰ কৰি অঞ্চলটোত তীব্ৰ চাঞ্চল্যৰ সৃষ্টি হৈছে।
জানিব পৰা মতে, আৰক্ষীয়ে গ্ৰেপ্তাৰ কৰা কুখ্যাত অপৰাধী মজিবুৰ ৰহমান মৰিগাঁও জিলাৰ মিকিৰভেটা আৰক্ষী থানাৰ অন্তৰ্গত শিলপুখুৰী গাঁৱৰ নিৱাসী।
আৰক্ষীয়ে মজিবুৰ ৰহমানৰ পৰা এটা বিদেশত নিৰ্মিত নাইন এম এম পিষ্টল, এটা খালি মেগজিন আৰু এটা সজীৱ গুলি উদ্ধাৰ কৰে।
উল্লেখ্য যে, আজি দুপৰীয়া এক গোপন সূত্ৰৰ পম খেদি নগাওঁ জিলা উপ আৰক্ষী অধীক্ষক জন দাসৰ নেতৃত্বত নগাঁও আৰক্ষী অধীক্ষক শংকৰব্ৰত ৰায় মেধিয়ে গঠন কৰা বিশেষ অভিযানকাৰী আৰক্ষী দলে অভিযান চলাই ধনীয়াভেটিৰ পৰা অবৈধ মাৰণাস্ত্রসহ মজিবুৰ ৰহমানক গ্ৰেপ্তাৰ কৰিবলৈ সক্ষম হয়।
সম্প্ৰতি অধিক তথ্যৰ বাবে আৰক্ষীয়ে ধৃত মজিবুৰ ৰহমানক মাৰাথান জেৰা অব্যাহত ৰাখিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
